Blusos
Blusos (Siphonaptera) – vabzdžių (Insecta) būrys, kuriam priklauso besparniai, iš šonų suploti, vikriai šokinėjantys vabzdžiai. Kūnas apaugęs šereliais ir spygliukais. Galvos šerelių išsidėstymas turi svarbią reikšmę blusų sistematikoje. Lervos kirmėliškos, bekojės, gyvena paukščių lizduose, landose, savo šeimininkų namuose ir minta organinių medžiagų puvėsiais. Suaugusios blusos yra paukščių ir žinduolių ektoparazitai. Minta krauju, platina įvairias infekcines ligas, helmintus. Lietuvoje plačiai paplitusios šios blusos: Žmoginė Šuninė Triušinė Vištinė ir kt.